V e r e j n á   v y h l á š k a

Naša zn.:12-10/459/DG2/Ma-1  			                          

R o z h o d n u t i e

	Mestská časť Bratislava-Petržalka, ako príslušný špeciálny stavebný úrad pre miestne komunikácie III., IV. tr. a účelové  komunikácie  (ďalej len špeciálny stavebný úrad),  v súlade s § 3a ods. 4) zákona č. 135/1961 Zb. o pozemných komunikáciach (cestný zákon) v znení neskorších predpisov, podľa § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 ods. b) Štatútu hlavného mesta SR Bratislavy, podľa § 66 stavebného zákona a § 46 zákona              č. 71/1967 Zb. o správnom konaní (správny poriadok) v znení neskorších predpisov

v y d á v a

s t a v e b n é   p o v o l e n i e

stavebníkovi EURODOM Bratislava a.s., Kadnárova 37, 831 51 Bratislava, na základe žiadosti zo dňa 29.7.2009, na stavbu: 

„Polyfunkčný objekt, Fedinova ul., Bratislava-Petržalka“ objekt SO 11 Spevnené plochy a komunikácie

na pozemkoch parc. č. 3448, 3457/2, 3459/16, 3459/17 a 3459/6, katastrálne územie Petržalka. Rozhodnutie o umiestnení stavby č. UKSP 16958-TX1/2007,08-Pr-16 z 29.5.2008 na stavbu „Polyfunkčný objekt, Fedinova ul., Bratislava-Petržalka vydala Mestská časť Bratislava-Petržalka, Kutlíkova 17,  852 12 Bratislava.  
Predmetom stavby je realizácia 76 parkovacích státí v okolí novostavby polyfunkčného objektu, z toho 3 státia budú vyhradené pre vozidlá osôb zdravotne ťažko postihnutých. 32 kolmých parkovacích státí bude vybudovaných na Fedinovej ulici a 44 parkovacích státí na parkovisku zo strany Prokofievovej. 

Na uskutočnenie stavby sa určujú tieto záväzné podmienky :
1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Milan Skýva v auguste 2008. Prípadné zmeny nesmú byť realizované bez predchádzajúceho povolenia stavebného úradu.	

Tel.: /004212-63 823 065                 www.petrzalka.sk                 Fax: 004212-63 823 908                IČO: 603 201
2.	Stavbu nesmie stavebník začať, pokiaľ stavebné povolenie nenadobudne právoplatnosť podľa § 52 zákona č. 71/1967 Zb. o správnom konaní.	
3.	Stavba bude realizovaná dodávateľsky. Stavebník je povinný oznámiť stavebnému úradu podľa § 62 ods. 1) písmeno d) stavebného zákona do 15 dní po ukončení výberového konania, zhotoviteľa stavby oprávneného realizovať pozemné komunikácie a preukázať jeho odbornú spôsobilosť.	
4.	Stavebník je povinný oznámiť stavebnému úradu začatie stavby najneskôr do 5 dní    odo dňa začatia prác. 	
5.	Stavebník zabezpečí vytýčenie priestorovej polohy stavby organizáciou k tomu oprávnenou.	
6.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.	
7.	Stavebník je povinný pred začatím stavby požiadať majiteľov podzemných inžinierskych sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem.	
8.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.	
9.	Stavebník je povinný výkopové práce v ochrannom pásme vedení vykonávať ručne,  bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu a tým zabezpečiť ich plynulú prevádzkyschopnosť. 	
10.	Stavebník je povinný počas výstavby udržiavať čistotu a poriadok na stavenisku            a na stavbou znečisťovaných  komunikáciách a verejných priestranstvách a výstavbu zabezpečiť bez porušenia bezpečnosti cestnej a pešej premávky. 	
11.	Stavebník je povinný pri nakladaní s odpadmi, ktoré vzniknú realizáciou stavby dodržiavať zákon č. 223/2001 Z.z. o odpadoch a o zmene a doplnení niektorých zákonov a v súlade so všeobecne záväznými právnymi predpismi vydanými na jeho vykonanie.	
12.	Stavebník je povinný odovzdávať odpady na zneškodnenie len fyzickým alebo právnickým osobám, ktoré sú na túto činnosť oprávnené.	
13.	Stavebníkovi sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.	
14.	Stavebník je povinný najneskôr v termíne do kolaudácie stavby predložiť príslušnému stavebnému úradu doklady preukazujúce zhodnotenie resp. zneškodnenie odpadov      zo stavby oprávnenou osobou.	
15.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu. Zariadenia, v ktorých sa manipuluje s prašnými látkami zakapotovať.	
16.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.	
17.	Stavebník je povinný po ukončení stavebných prác vyčistiť priľahlé uličné vpusty, opraviť všetky škody vzniknuté na komunikáciách, chodníkoch a zeleni, spôsobených stavebnou činnosťou.	
18.	Stavebník je povinný zabezpečiť plynulý a bezpečný pohyb chodcov počas výstavby s ohľadom  na existujúce pešie vzťahy, prípadne zabezpečiť náhradné pešie komunikácie.	
19.	Stavebník je povinný 30 dní pred začatím stavebných prác, resp. prác týkajúcich sa obmedzení dopravy, predložiť do Operatívnej komisii pri odd. prevádzky  dopravy Magistrátu hlavného mesta SR Bratislavy na odsúhlasenie projekt organizácie dopravy počas výstavby, ktorý je potrebné aktualizovať z dôvodu zjednosmernenia Fedinovej. 	
20.	Stavebník je povinný zabezpečiť, aby počas realizácie stavby na verejných komunikáciach nevznikali skládky stavebného materiálu.	
21.	Stavebník je povinný zabezpečiť, aby vozidlá staveniskovej dopravy, stavebných strojov a mechanizmov neparkovali na verejných komunikáciách.	
22.	Stavebník nesmie stavebnými prácami a všetkými ostatnými sprievodnými činnosťami počas výstavby ohrozovať bezpečnosť prevádzky v autobusovej MHD na Jiráskovej, taktiež v priestore obratiska autobusov na Prokofievovej a obmedzovať plynulosť premávky autobusov nad rámec prerokovaného a riadne schváleného projektu  organizácie dopravy počas výstavby. 	
23.	Stavebník je povinný počas stavebných prác a terénnych úprav zamedziť poškodeniu alebo zničeniu vzrastlých stromov a ich koreňových systémov.	
24.	Stavebník je povinný parkoviská realizovať etapovito tak, aby stavebnou činnosťou nedošlo k zabratiu jestvujúcich parkovacích plôch. Ako prvé vybudovať parkovisko    na Jiráskovej, aby ostalo zabezpečené parkovanie pre obyvateľov uvedenej zóny.	
25.	Stavebník musí zabezpečiť uloženie obnažených podzemných telekomunikačných zariadení pod spevnenými plochami do chráničiek (PVC trubky, betónové, prípadne plastové žľaby).	
26.	Stavebník je povinný do dohode so správcom komunikácie počas výstavby demontovať dopravné prahy na Fedinovej a následne po ukončení výstavby ich opätovne osadiť. Uskladnenie dopravných prahov je potrebné prekonzultovať so správcom komunikácie.	
27.	Stavebník je povinný zachovať dopravné koly na prechode pre chodcov na Fedinovej.	
28.	Po ukončení výstavby by bolo potrebné na konci parkoviska na Jiráskovej osadiť dopravné koly, aby sa zabránilo prejazdu automobilov k navrhovanému objektu         cez zelené plochy.	
29.	Stavebník je povinný zachovať odvodňovací pás pri napájaní parkovacích státí             na Fedinovú.	
30.	Je potrebné aby stavebník z dôvodu zvýšenia premávky na jestvujúcom parkovisku vyspravil výtlky na vjazde na parkovisko na Jiráskovej a vybudoval bezbariérový peší ťah (prechody pre chodcov).	
31.	Stavebník je povinný pred začatím rozkopávkových prác realizovaných                        na komunikáciách v správe Magistrátu hlavného mesta SR Bratislavy zabezpečiť si u cestného správneho orgánu vydanie povolenia na rozkopávku na dotknutej pozemnej komunikácii, chodníku, zelene a rozkopávku si naplánovať tak, aby mohla byť realizovaná v období od 15. marca do 15. novembra bežného roka v najkratšom možnom technologickom časovom rozsahu.	
32.	Stavebník bude zodpovedať za dobrý technický stav, bezpečnosť, údržbu a čistenie pripojenia a potrebné práce zabezpečí vždy na vlastné náklady.	
33.	Stavebník je povinný vybudované parkovacie státia sprístupniť pre všetkých obyvateľov a návštevníkov objektu.	
34.	Stavebník ku kolaudačnému konaniu musí zabezpečiť zápisničné prevzatie rozkopávok správcom komunikácií.	
35.	Stavebník je povinný najneskôr 5 dní pred kolaudačným konaním zvolať preberacie konanie so správcom komunikácií.	
36.	Po skončení stavebných prác je stavebník povinný podľa § 79 stavebného zákona požiadať o kolaudáciu stavby.	
37.	Stavebník je povinný pred kolaudáciou stavby splniť ohlasovaciu povinnosť          podľa Všeobecne záväzného nariadenia hl. mesta SR Bratislavy č.1/1995 zo dňa 23.3.1995 o digitálnej technickej mape Bratislavy.	
38.	Ku kolaudačnému konaniu stavebník predloží určenie trvalého dopravného značenia schválené v Operatívnej komisii pri odd. prevádzky dopravy Magistrátu hlavného mesta SR Bratislavy, ako aj doklady podľa §17 a §18  ods.1) vyhlášky č.453/2000 Z.z., ktorou sa vykonávajú niektoré ustanovenia stavebného zákona.	
39.	Stavebné povolenie stráca platnosť, ak sa stavebné práce na objekte SO 11 Spevnené plochy a komunikácie nezačnú do 2 (dvoch) rokov odo dňa nadobudnutia právoplatnosti tohto stavebného povolenia.	
40.	Stavba bude dokončená najneskôr do 12.2011. 	

O d ô v o d n e n i e

	Stavebník EURODOM Bratislava a.s., Kadnárova 37, 811 03 Bratislava podal 29.7.2009 žiadosť o povolenie stavby : „Polyfunkčný objekt, Fedinova ul., Bratislava-Petržalka“ objekt SO 11 Spevnené plochy a komunikácie, na pozemkoch parc. č. 3448, 3457/2, 3459/16, 3459/17 a 3459/6, katastrálne územie Petržalka. Špeciálny stavebný úrad posúdil predloženú žiadosť o stavebné povolenie z hľadísk uvedených v § 62 stavebného zákona a nasledujúcich. Vzhľadom na to, že žiadosť spolu s prílohami neposkytovala dostatočný podklad na vydanie stavebného povolenia, špeciálny stavebný úrad rozhodnutím  č. 12-09/14093/DG2/Ma-1 z 24.8.2009 vyzval stavebníka na odstránenie nedostatkov  podania a konanie prerušil podľa § 29 ods. 1) správneho poriadku. Stavebníka zároveň upozornil, že ak nedostatky podania v určenej lehote neodstráni, stavebné konanie bude podľa § 60 ods. 2) stavebného zákona zastavené. Po doplnení predmetnej žiadosti stavebníkom o chýbajúce doklady, špeciálny stavebný  úrad  8.12.2009  oznámil  začatie  stavebného  konania  oznámením č. 12-09/14093/DG2/Ma-2. 
	Počas stavebného konania neboli vznesené žiadne námietky účastníkmi konania. Podmienky uvedené v jednotlivých stanoviskách dotknutých orgánov sú zapracované v podmienkach tohto stavebného povolenia. Keďže stavba nie je v rozpore so záujmami spoločnosti a neboli zistené také dôvody, ktoré by bránili vydaniu stavebného povolenia, Mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

	Proti tomuto rozhodnutiu je možné podať odvolanie do 15 dní odo dňa jeho doručenia, na Mestskú časť Bratislava-Petržalka, Kutlíkova 17, 852 12 Bratislava 5. Toto rozhodnutie nie je preskúmateľné súdom.

Milan  F t á č n i k
        starosta